Da Hades, da God vo da Untawejd hod si in de Kore valiabt und ban Zeus um ia Hand ooghoidn. Da Zeus hod nix dazua gsogt, wei ra genau gwusst hod, dass de Kore nia und neama freiwuilli in de finstare Untawejd geh dad. Da Hades hod des oba ois Zuastimmung afgfosst. Wia de Kore af ana Wiesn Bleamen broggt hod, iss vom Hades gschnappt und entfiaht worn. Ia Gschroa hod da Zeus woi gheat, oba ignoriad.